《越溪春 春阴》
清代·屈秉筠

天影濛濛春色淡，香雾隔花浮。碧纱半展红栏掩，恰新妆、人倦高楼。

初煖仍寒，微晴尚晦，如梦还愁。

轻风暗飏帘钩。烟篆结香篝。有时三点两点似雨，吹来撩乱两眸。

怜绝海棠含醉，丝丝镇自垂头。

作者简介：屈秉筠，字宛仙，常熟人，同邑秀才赵同珏室。夫妇工诗，钱唐袁枚、昭文，吴蔚光比之“鸥波眷属”，宛仙复工画，尤善白描，著有《蕴玉楼诗集》四卷。